Nambya (folk)

Nambya er en etnisk gruppe på rundt 100 000 mennesker som holder til nordvest i Zimbabwe, rundt kullgruvebyen Hwange, tidligere Wankie, oppkalt etter høvdingen Hwange. De taler språket nambya.

De er også de tradisjonelle innbyggerne rundt Hwange National Park i Matebeleland North Province. Nambyaene antas å ha hatt sitt utspring i kalangafolket og at de kom fra Luswingo. Etter Store Zimbabwes fall skal en høvding ved navn Sahwanga ha begitt seg til det som senere er blitt kjent som Dete. Noen bosatte seg i Bumbusi. Denne formodningen kan støtte seg til at det er funnet steinsettinger der som minner om noen av dem i Store Zimbabwe.

Referanser

Eksterne lenker
Nambya Cultural Association website

Bantufolk
Etniske grupper i Afrika
Etniske grupper i Zimbabwe